รายงานการประชุม

ข้าราชการ และพนักงานราชการ

ครั้งที่ 1/ 2565

วันศุกร์ ที่ 28 มกราคม ๒๕๖5

ณ สำนักงานปศุสัตว์จังหวัดสมุทรสงคราม

**------------------------------**

**ผู้มาประชุม**

๑. นายผดุงศักดิ์ แดงด้อมยุทธ์ นักวิชาการสัตวบาลชำนาญการ ประธานที่ประชุม

 รักษาราชการแทน ปศุสัตว์จังหวัดสมุทรสงคราม

ฝ่ายบริหารทั่วไป

2. นางสาวนิภา บัญชาวิมลเชษฐ เจ้าพนักงานการเงินและบัญชีชำนาญงาน

 กลุ่มยุทธศาสตร์และสารสนเทศการปศุสัตว์

 3. นางสาวกรรณิการ์ เถื่อนสุวรรณ์ เจ้าหน้าที่ระบบงานคอมพิวเตอร์

กลุ่มพัฒนาสุขภาพสัตว์

4. นางลาวัลย์ นาคชำนาญ นายสัตวแพทย์ชำนาญการ

5. นางสาวมาลินี เดชวิเศษ เจ้าพนักงานสัตวบาล

6. นายณัฐพงษ์ ทองเฟื่อง เจ้าพนักงานสัตวบาล

7. นายสุเทพ มรรคทรัพย์ พนักงานผู้ช่วยสัตวบาล

 กลุ่มพัฒนาคุณภาพสินค้าปศุสัตว์

8. นางสาวสุภาณี เอื้อเบญจพล นายสัตวแพทย์ชำนาญการพิเศษ

9. นางสาวกมลวรรณ เดชบุตร เจ้าพนักงานสัตวบาล

สำนักงานปศุสัตว์อำเภอเมืองสมุทรสงคราม

10. นายชาญวิทย์ โสภาลดาวัลย์ ปศุสัตว์อำเภอเมืองสมุทรสงคราม

สำนักงานปศุสัตว์อำเภอบางคนที

11. นายโอภาษ เนตรอัมพร ปศุสัตว์อำเภอบางคนที

สำนักงานปศุสัตว์อำเภออัมพวา

12. นายธนพล สิงห์โต ปศุสัตว์อำเภออัมพวา

**ผู้ไม่มาประชุม**

1. นายพลวัต ระย้าแก้ว นักวิชาการสัตวบาล ติดประชุม

**ผู้เข้าร่วมประชุม**

 -ไม่มี-

เริ่มประชุมเวลา 13.30 น.

 ประธาน กล่าวเปิดประชุม และดำเนินการตามระเบียบวาระการประชุมดังต่อไปนี้

/**ระเบียบวาระที่ 1….**

-2-

**ระเบียบวาระที่ 1. เรื่องที่ประธานแจ้งให้ที่ประชุมทราบ**

**ประธาน :** นายผดุงศักดิ์ แดงด้อมยุทธ์ นักวิชาการสัตวบาลชำนาญการ

รักษาราชการแทน ปศุสัตว์จังหวัดสมุทรสงคราม ข้อราชการประธานแจ้งให้ที่ประชุมทราบ ดังนี้

**ข้อสั่งการในการประชุมคณะกรมการจังหวัดและหัวหน้าส่วนราชการจังหวัดสมุทรสงคราม ประจำเดือน มกราคม 2565** ดังนี้

**ข้อราชการของผู้ว่าราชการจังหวัดสมุทรสงคราม (นายขจร ศรีชวโนทัย)**

 **1. แนะนำหัวหน้าส่วนราชการที่ย้ายมาดำรงตำแหน่งใหม่ จำนวน 3 ราย**

 1) นายกรกฎ วงษ์สุวรรณ ตำแหน่ง รองผู้ว่าราชการจังหวัดสมุทรสงคราม

 2) นายชนวัฒน์ สิทธิธูรณ์ ตำแหน่ง เกษตรและสหกรณ์จังหวัดสมุทรสงคราม

 3) นางสมพิส ทองดีนอก ตำแหน่ง เกษตรจังหวัดสมุทรสงคราม

 **2. กิจกรรม “ผู้ว่าฯ สัญจร” ครั้งที่ 1**

 - ขอขอบคุณหัวหน้าส่วนราชการที่เข้าร่วมกิจกรรมผู้ว่าฯ สัญจร ครั้งที่ 1 ในมิติด้าน การส่งเสริมการท่องเที่ยว ซึ่งจัดร่วมกับกิจกรรมชูธรรมนำชีวิต เริ่มต้นด้วยการตักบาตรตอนเช้า หลังจากนั้นจึงเริ่มการเสวนาในประเด็นที่กำหนด ซึ่งจะเปลี่ยนไปในแต่ละรอบ โดยมีหัวหน้าส่วนราชการสับเปลี่ยนหมุนเวียนกัน เข้าร่วม ในครั้งต่อ ๆ ไปจะเป็นมิติอื่น ๆ เช่น มิติด้านสิ่งแวดล้อม มิติด้านการจัดการโรงงาน มิติด้านสวนเกษตร เป็นต้น

 - สำนักงานการท่องเที่ยวและกีฬาจังหวัดสมุทรสงคราม จะจัดกิจกรรมปั่นจักรยาน ชมสวน ภายในเดือนเมษายน 2565 เพื่อเป็นการกระตุ้นการท่องเที่ยวในพื้นที่ โดยรายละเอียดจะแจ้งให้ทราบต่อไป

 **3. การสำรวจความต้องการเพื่อขอรับการสนับสนุนบ้านผู้ยากไร้**

 - ขอให้ทุกอำเภอสำรวจความต้องการสร้างบ้านยากไร้อำเภอละ 1 หลัง โดยได้รับการสนับสนุนจากสำนักงานเหล่ากาชาดจังหวัดสมุทรสงคราม และกองทัพภาคที่ 1 ทั้งนี้ สามารถแจ้งความประสงค์ได้ที่กองอำนวยการรักษาความมั่นคงภายในจังหวัด สมุทรสงคราม

 **4. การแต่งตั้งคณะกรรมการเหล่ากาชาดจังหวัดสมุทรสงคราม เพิ่มเติม**

 - ขอให้หัวหน้าส่วนราชการประชาสัมพันธ์เชิญชวนหรือเสนอชื่อผู้ที่อุทิศเวลาเพื่อทำประโยชน์สาธารณะในจังหวัดสมุทรสงคราม และมีคุณสมบัติครบถ้วนตามที่ สำนักงานเหล่ากาชาดจังหวัดสมุทรสงครามกำหนดมาสมัครเป็นคณะกรรมการ เหล่ากาชาดจังหวัดสมุทรสงคราม ซึ่งเป็นอำนาจของผู้ว่าราชการจังหวัด ที่จะต้องแต่งตั้งคณะกรรมการฯ เพิ่มเติมอีกจำนวน 14 คน

 **5. เรื่อง การจัดสร้างวัตถุมงคลที่ระลึก ครบรอบ 121 ปีจังหวัดสมุทรสงคราม**

 - ผู้ว่าราชการจังหวัดสมุทรสงคราม ได้แจ้งที่ประชุมเพื่อทราบเกี่ยวกับการจัดสร้างวัตถุ มงคลที่ระลึก ครบรอบ 121 ปี จังหวัดสมุทรสงคราม

/ **ข้อราชการของ…**

 -3-

 **ข้อราชการของรองผู้ว่าราชการจังหวัดสมุทรสงคราม (นายศิริศักดิ์ ศิริมังคะลา)**

 **1. การรักษาความสงบปลอดภัยในช่วงเทศกาลตรุษจีน**

 - ขอให้หัวหน้าส่วนราชการกำชับดูแลสถานที่ราชการในความรับผิดชอบในช่วง เทศกาลตรุษจีนเป็นพิเศษเนื่องจากมีการเดินทางออกนอกพื้นที่ โดยเฉพาะเรื่อง อัคคีภัย ขอให้มีการจัดเวรยามดูแลอย่างรอบคอบและระมัดระวัง

 - ขอให้อำเภอและองค์กรปกครองส่วนท้องถิ่นประชาสัมพันธ์แจ้งเตือนไม่ให้ ประชาชนเผากระดาษ จุดประทัด หรือจุดพลุหลังการไหว้เจ้าในช่วงเทศกาลตรุษจีน ในจุดเสี่ยงที่อาจเกิดอัคคีภัย

 **2. การเฝ้าระวังน้ำทะเลหนุนสูงในเดือนกุมภาพันธ์**

 - ขอให้กำนันและผู้ใหญ่บ้านประชาสัมพันธ์แจ้งเตือนให้ประชาชนริมฝั่งแม่น้ำให้เฝ้าระวังน้ำทะเลหนุนสูงในเดือนกุมภาพันธ์ เนื่องจากกรมอุทกศาสตร์ กองทัพเรือ ได้มีหนังสือแจ้งเตือนเรื่องดังกล่าว ซึ่งจะแบ่งออกเป็น 3 ช่วง ช่วงแรก วันที่ 1 – 9 กุมภาพันธ์ น้ำจะขึ้นสูงในช่วง 06.00 – 10.00 น. ช่วงที่สองวันที่ 14 – 23 กุมภาพันธ์ น้ำจะขึ้นสูงในช่วง 06.00 – 09.00 น. และช่วงสุดท้าย วันที่ 28 กุมภาพันธ์ น้ำจะขึ้นสูงในช่วง 05.00 – 07.00 น. โดยน้ำทะเลจะหนุนสูงกว่า 3.50 เมตร

**3. ประชาสัมพันธ์การสร้างถนนสายสมุทรสงคราม –สมุทรสาคร สายเก่า (เลี่ยงเส้น 35)**

 - กรมทางหลวงชนบทมีแผนจะขยายถนนสายสมุทรสงคราม – สมุทรสาคร สายเก่า เป็นถนน 4 เลน ตั้งแต่สี่แยกลาดใหญ่ถึงสะพานเบลีย์ เป็นระยะทาง 19.2 กิโลเมตร ขณะนี้อยู่ระหว่างการจ้างที่ปรึกษาเพื่อศึกษาเส้นทาง ซึ่งอาจจะต้องมีการเวนคืนพื้นที่บางส่วนเพื่อทำจุดกลับรถ จึงขอประชาสัมพันธ์ให้ ส่วนราชการที่จะทำโครงการต่าง ๆ ที่จำเป็นต้องใช้ถนนเส้นนี้ทราบ ทั้งนี้ ได้เชิญบริษัทที่ปรึกษาโครงการมาให้ข้อมูลการก่อสร้างอย่างละเอียดแก่ที่ประชุม คณะกรมการจังหวัดฯ ในเดือนถัดไป

**4. การจัดงานเทศกาลกินปลาทู ประจำปี 2565**

 - หอการค้าจังหวัดสมุทรสงครามกำหนดจัดงานเทศกาลกินปลาทูจังหวัด สมุทรสงคราม ประจำปี 2565 ระหว่างวันที่ 25 มีนาคม – 2 เมษายน 2565

 **ข้อราชการของรองผู้ว่าราชการจังหวัดสมุทรสงคราม (นายกรกฎ วงษ์สุวรรณ)**

 **1. การออกแบบลายผ้าประจำจังหวัดสมุทรสงคราม**

 - กระทรวงวัฒนธรรมมีนโยบายให้ทุกจังหวัดออกแบบลายผ้าประจำจังหวัด เพื่อประกอบหนังสือเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จังหวัดสมุทรสงครามจึงได้กำหนดลายผ้าประจำจังหวัดเป็น “ลายดอกจิกทะเล” ซึ่งเป็นพันธุ์ไม้มงคลประจำจังหวัด โดยมอบหมาย ให้สำนักงานพัฒนาชุมชนจังหวัดสมุทรสงคราม ร่วมกับสำนักงานวัฒนธรรมจังหวัด สมุทรสงคราม จัดโครงการประกวดออกแบบลายผ้าดังกล่าว โดยจะตัดสินผลการประกวดในวันที่ 31 มกราคม 2565 ทั้งนี้ จะแจ้งผลการประกวดให้ที่ประชุมทราบต่อไป

 **2. การผลักดันให้จังหวัดสมุทรสงครามเป็นจังหวัดคุณธรรมต้นแบบ**

 - ขอให้ทุกส่วนราชการตั้งแต่ระดับชุมชน อำเภอ และจังหวัดให้ความสำคัญในการ ดำเนินการตามนโยบายของผู้ว่าราชการจังหวัดสมุทรสงครามในการผลักดันให้ จังหวัดสมุทรสงครามเป็นจังหวัดคุณธรรมต้นแบบ ซึ่งต้องผ่านเกณฑ์การประเมิน ทั้งหมด 9 ข้อ ในระดับสูง ทั้งนี้ สำนักงานวัฒนธรรมจังหวัดสมุทรสงครามจะได้ ประชาสัมพันธ์หลักเกณฑ์ในการประเมินสำหรับปี 2565 ให้ทราบต่อไป

/**ระเบียบวาระ…**

-4-

**ระเบียบวาระที่ 2. เรื่องรับรองรายงานการประชุม**

การรับรองรายงานการประชุม ครั้งที่ 12/๒๕64 เมื่อวันที่ 4 มกราคม ๒๕๖5 ให้ที่ประชุมรับรอง

มติที่ประชุม : รับทราบ และรับรองรายงานการประชุม

**ระเบียบวาระที่ 3. เรื่องสืบเนื่องและข้อสังการ**

 **ประธาน** :นายผดุงศักดิ์ แดงด้อมยุทธ์ นักวิชาการสัตวบาลชำนาญการ : ได้กล่าวข้อสั่งการในที่ประชุม ดังนี้

**ระเบียบวาระที่ 4. เรื่องเพื่อทราบ**

**๔.1 ฝ่ายบริหารทั่วไป**

**นายผดุงศักดิ์ แดงด้อมยุทธ์ นักวิชาการสัตวบาลชำนาญการ** รักษาราชการการแทน หัวหน้าฝ่ายบริหารทั่วไป ได้กล่าวหัวข้อในการประชุมของฝ่ายบริหารฯ จำนวน 2 เรื่อง คือ

 4.1.1 งบประมาณ และการเบิกจ่ายงบประมาณ ประจำเดือน มกราคม 2565 มอบหมายให้นางสาวนิภา บัญชาวิมลเชษฐ เจ้าพนักงานการเงินและบัญชีชำนาญงาน เป็นผู้ชี้แจ้ง : ในเดือน มกราคม 2565 ไม่มีการจัดสรรงบประมาณเพิ่ม แต่จะมีงบประมาณส่งคืนของกลุ่มสุขภาพฯ ภาพรวมในการเบิกจ่ายคิดเป็น 56.26 % ทั้งนี้ขอให้แต่ละกลุ่ม/ฝ่าย เร่งใช้งบประมาณของตนที่ได้รับการจัดสรร

 4.1.2 การจัดกิจกรรม Big Cleaning Day มอบหมายให้ นางสาวสุมาลี รงค์ทอง เจ้าพนักงานธุรการชำนาญงาน เป็นผู้ชี้แจ้ง : ในเดือนกุมภาพันธ์ 2565 การทำกิจกรรม Big Cleaning Day มอบหมายให้แต่ละกลุ่ม/ฝ่าย ดูแลพื้นที่ที่รับผิดชอบในการทำงานของแต่ละฝ่าย

**๔.2 กลุ่มยุทธศาสตร์และสารสนเทศการปศุสัตว์**

**นางสาวกรรณิการ์ เถื่อนสุวรรณ์ เจ้าหน้าที่ระบบงานคอมพิวเตอร์** : แจ้งรายละเอียดการนำเสนอข่าวประชาสัมพันธ์กิจกรรมของสำนักงานปศุสัตว์จังหวัดสมุทรสงคราม เพื่อสร้างความรับรู้ความเข้าใจแก่ประชาชน ประจำเดือน มกราคม 2565 ทั้งหมดจำนวน 28 ข่าว ดังนี้

- ปศุสัตว์จังหวัด จำนวน 0 ข่าว - ฝ่ายบริหารทั่วไป จำนวน 0 ข่าว

- กลุ่มยุทธศาสตร์และสารสนเทศการปศุสัตว์ จำนวน 1 ข่าว

- กลุ่มพัฒนาสุขภาพสัตว์ จำนวน 7 ข่าว

- กลุ่มพัฒนาคุณภาพสินค้าปศุสัตว์ จำนวน 5 ข่าว

- กลุ่มส่งเสริมและพัฒนาการปศุสัตว์ จำนวน 3 ข่าว

- สำนักงานปศุสัตว์อำเภอบางคนที จำนวน 6 ข่าว

- สำนักงานปศุสัตว์อำเภอเมืองสมุทรสงคราม จำนวน 6 ข่าว

- สำนักงานปศุสัตว์อำเภออัมพวา จำนวน 4 ข่าว

/**4.3 กลุ่มพัฒนา**...

-5-

**4.3 กลุ่มพัฒนาสุขภาพสัตว์**

**นางลาวัลย์ นาคชำนาญ นายสัตวแพทย์ชำนาญการ**

4.3.1 เรื่องเร่งด่วน/แจ้งเพื่อทราบ

 1) โครงการแผนการเฝ้าระวังทางห้องปฏิบัติการของโรคอหิวาต์แอฟริกาในสุกร ประจำปีงบประมาณ 2565 สมุทรสงคราม เป้าหมาย 36 ตัวอย่าง เก็บปีละ 2 ครั้ง

 2) โครงการกำจัดโรคข้ออักเสบและสมองอักเสบในฝูงแพะ ประจำปีงบประมาณ พ.ศ. 2565

 - ไม่มีเป้าหมายในพื้นที่จังหวัดสมุทรสงคราม

 3) กิจกรรมสำรวจความชุกโรคบลูเซลลาในแพะแกะ ประจำปีงบประมาณ พ.ศ. 2565 ดำเนินการให้เสร็จสิ้นภายในเดือน พฤษภาคม 2565

 4) โครงการเฝ้าระวังโรคพีพีอาร์ในแพะแกะ ประจำปีงบประมาณ พ.ศ. 2565

 5) โครงการตรวจสอบระดับภูมิคุ้มกันของโรคปากและเท้าเปื่อยในโค-กระบือ ประจำรอบรณรงค์ 2/2565

 - สมุทรสงคราม เป้าหมาย 3 ตัวอย่าง เจาะที่ Day0 และ Day30

 - ดำเนินการ เดือน กุมภาพันธ์ – กรกฎาคม 2565





/การเคลื่อนย้าย...

-6-





/ 4.3.2 แผนการ…

-7-

4.3.2 แผนการดำเนินงานเดือน กุมภาพันธ์ 2565

|  |  |  |  |
| --- | --- | --- | --- |
| วันที่ 3-ก.พ.-65 | เอื้ออาทรบางแก้ว | บางแก้ว | เมืองฯ |
| วันที่ 7-ก.พ.-65 | ม.1 กลุ่มมะเดื่อฝรั่ง | นางตะเคียน | เมืองฯ |
| วันที่ 8-ก.พ.-65 | ม.2 ศูนย์น้ำตาลปลอดสาร | นางตะเคียน | เมืองฯ |
| วันที่ 9-ก.พ.-65 | ม.3/4/5 ณ ศาลาประชาคม ม.5 | นางตะเคียน | เมืองฯ |
| วันที่ 10-ก.พ.-65 | ม.6 โดมวัดใหม่บางปืน | นางตะเคียน | เมืองฯ |
| วันที่ 11-ก.พ.-65 | ม.7 โดมหมู่ 7 | นางตะเคียน | เมืองฯ |
| วันที่ 15-ก.พ.-65 | วัดกลางเหนือ | บางกุ้ง | บางคนที |
| วันที่ 17-ก.พ.-65 | วัดนางวัง | อัมพวา | อัมพวา |
| วันที่ 23-ก.พ.-65 | วัดท้ายหาด (คลินิกเกษตรฯ ครั้งที่ 2/2565) | ท้ายหาด | เมืองฯ |
| วันที่ 24-ก.พ.-65 | วัดนางตะเคียน | นางตะเคียน | เมืองฯ |

**๔.4 กลุ่มพัฒนาคุณภาพสินค้าปศุสัตว์**

**นางสาวสุภาณี เอื้อเบญจพล นายสัตวแพทย์ชำนาญการพิเศษ**

4.4.1 แผนการดำเนินงาน กุมภาพันธ์ 2565

 1) ลงพื้นที่ตรวจการจำหน่ายเนื้อโคปลอม อ.เมือง วันที่ 7 กุมภาพันธ์ 2565

 2) ตรวจประเมิน GAP นาเกลือ วันที่ 10 กุมภาพันธ์ 2565

 3) ตรวจรับรองสถานที่จำหน่ายเนื้อสัตว์ 1 แห่ง: เพิ่มพูลหมูอนามัย อ.เมือง วันที่ 11 กุมภาพันธ์ 2565

 4) ตรวจต่ออายุ GAP ฟาร์มโคเนื้อ 18 กุมภาพันธ์ 2565

 5) ส่งตัวอย่างปัสสาวะสุกร วันที่ 17 กุมภาพันธ์ 2565

 6) ตรวจประเมินฟาร์มปศุสัตว์อินทรีย์ อ.บางคนที วันที่ 22 กุมภาพันธ์ 2565

**๔.5 กลุ่มส่งเสริมและพัฒนาการปศุสัตว์**

**นายผดุงศักดิ์ แดงด้อมยุทธ์ นักวิชาการสัตวบาลชำนาญการ**

4.5.1 แผนการปฏิบัติงาน เดือน กุมภาพันธ์ 2565

 1) วันที่ 14,15 กุมภาพันธ์ 2565 ฝึกอบรมโครงการเพิ่มประสิทธิภาพแปลงใหญ่โคเนื้อ (งบพัฒนาจังหวัด)

 2) วันที่ 9,10,11 กุมภาพันธ์ 2565 ฝึกอบรมโครงการศูนย์เรียนรู้การเพิ่มประสิทธิภาพการผลิตสินค้าเกษตร

4.5.2 โครงการอาหารเสริมนมโรงเรียน ให้ทุกอำเภอติดตาม กำกับ ดูแล การจักการส่งมอบอาหารเสริม (นม) โรงเรียนแก่เด็กนักเรียนแล้วรายงานทราบด้วย

4.5.3 สำนักงานปศุสัตว์จังหวัดสมุทรสงคราม ได้จัดทำคำสั่ง ที่ 4/2565 ลงวันที่ 24 มกราคม 2565 การแบ่งงานภายในสำนักงานปศุสัตว์จังหวัดสมุทรสงคราม เพื่อให้แต่ละท่านทราบถึงหน้าที่ความรับผิดชอบชองตน จึงขอให้แต่ละทราบตรวจสอบหน้าที่ความรับผิดชอบของแต่ละบุคคล ตามคำสั่งดังกล่าว

4.5.4 กำหนดการจัดงาน Field Day ในวันที่ 18 กุมภาพันธ์ 2565 แปลงใหญ่มะพร้าว ตำบลแพรกหนามแดง อำเภออัมพวา

/ 4.5.5 การแต่งตั้ง...

-8-

4.5.5 การแต่งตั้งคณะทำงานกำกับติดตามสถานการณ์ราคาสินค้าและบริการ และดำเนินคดีกับผู้ฝ่าฝืนและกระทำความผิดตามกฎหมายที่เกี่ยวข้อง ภายในจังหวัดสมุทรสงคราม

**4.6 ปศุสัตว์อำเภอเมืองสมุทรสงคราม**

**นายชาญวิทย์ โสภาลดาวัลย์ ปศุสัตว์อำเภอเมืองสมุทรสงคราม** : ได้กล่าวในที่ประชุมเรื่องการเฝ้าระวังและการตรวจสอบติดตามการเคลื่อนย้ายสัตว์เข้าในพื้นที่

 **4.7 ปศุสัตว์อำเภอบางคนที**

 **นายโอภาษ เนตรอัมพร ปศุสัตว์อำเภอบางคนที**

 **-ไม่มี-**

 **4.8 ปศุสัตว์อำเภออัมพวา**

**นายธนพล สิงห์โต ปศุสัตว์อำเภออัมพวา**

 **-ไม่มี-**

**ระเบียบวาระที่ 5. เรื่องพิจารณา**

 **-ไม่มี-**

**ระเบียบวาระที่ 6. เรื่องอื่น ๆ**

**-ไม่มี-**

มติที่ประชุม : รับทราบ

เลิกประชุมเวลา 15.30 น.

(ลงชื่อ)…………………….……..………... (ลงชื่อ)…………………….……..………...

 ผู้จดรายงานการประชุม ผู้ตรวจรายงานการประชุม